Diari Oficial de la Generalitat Valenciana


Sumari del DOGV 8483, del 11-02-2019 (2019/1179)

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es complementen els annexos de la Resolució de 12 de juny de 2018, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana d'Educació Infantil (2n cicle), Educació Primària, Educació Secundària Obligatòria, Educació Especial Específica i Educació Especial de Suport a la Integració, Batxillerat, Formació Professional Bàsica i Formació Professional de grau mitjà i de grau superior.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1179


Data del document
:   05-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es complementen els annexos de la Resolució de 12 de juny de 2018, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana d'Educació Infantil (2n cicle), Educació Primària, Educació Secundària Obligatòria, Educació Especial Específica i Educació Especial de Suport a la Integració, Batxillerat, Formació Professional Bàsica i Formació Professional de grau mitjà i de grau superior. [2019/1179]  
  
  
La Resolució de 12 de juny de 2018, de la Conselleria d'Educació, Investigació, Cultura i Esport resol els expedients de concerts educatius a la Comunitat Valenciana d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior.  
En els annexos I i II de l'esmentada resolució s'especifiquen les unitats que, amb el concert estimat, quedaren condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació (motiu M3).  
Així mateix, aquesta resolució informava que contra l'acte es podia presentar potestativament un recurs de reposició davant del conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a poder acollir-se al règim de concerts educatius els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
  
Per tot el que s'ha exposat, i de conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa, i altres normes i resolucions anteriorment esmentades.  
Vista la proposta del director general de Centres i Personal Docent, i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits per l'Acord del Consell de 18 de maig de 2018, resolc:  
  
Primer  
Concertar amb caràcter definitiu, fins a la pròxima convocatòria del procés general d'accés o renovació, les unitats indicades en l'annex d'aquesta resolució que van quedar condicionades en la Resolució de 12 de juny de 2018, atés que compleixen els requisits establits en els punts 5 i 6 de l'article 4 de l'annex del Decret 6/2017, de 20 de gener.  
  
  
Segon  
Donar publicitat a les sol·licituds de supressió d'unitats concertades, a instància de part, realitzades amb posterioritat a la Resolució de 12 de juny de 2018. Les resolucions individualitzades corresponents han sigut comunicades als interessats.  
En virtut d'aquestes resolucions, els centres següents, en Educació Infantil, queden sense unitats concertades a partir del curs 2018-19:  
- Sagrado Corazón de Jesús de Chella, amb codi 94291451.  
- Ciudad Jardín de València, amb codi 03180737.  
  
Tercer  
Donar publicitat a les modificacions produïdes respecte a la Resolució de 12 de juny de 2018, en virtut de les resolucions estimatòries als recursos de reposició interposats contra aquesta, per als centres següents:  
- San Vicente de Paúl d'Alcoi, amb codi 17354996, que queda modificat en Educació Infantil de la forma següent: en 3 anys, 1 unitat amb caràcter definitiu i 1 unitat amb caràcter provisional; en 4 anys, 1 unitat amb caràcter definitiu i 1 unitat amb caràcter provisional; en 5 anys, 1 unitat amb caràcter definitiu.  
- Oratorio Festivo d'Orihuela, amb codi 41112850, que queda modificat en Educació Especial de la forma següent: en Integració de Primària, autistes i psíquics moderats, 2 unitats amb caràcter provisional de cada tipologia.  
- Pureza de María de València, amb codi 91343931, que queda modificat en Educació Infantil i concerta, amb caràcter definitiu, la tercera unitat de 4 anys per al curs 2018-19 i la tercera unitat de 5 anys per al curs 2019-20, de forma que a partir d'aquest últim curs i fins a la pròxima renovació general el centre quede concertat amb 8 unitats en l'etapa.  
- Santa Cruz de Mislata, amb codi 48065254, que queda modificat en Educació Secundària Obligatòria de la forma següent: 1 unitat amb caràcter definitiu en cada curs i addicionalment 1 unitat amb caràcter provisional en 3r i una altra en 4t.  
- Jesús mi Amigo d'Algemesí, amb codi 04306618, que queda modificat en Educació Infantil amb un concert d'1 unitat mixta de 4 i 5 anys amb caràcter provisional.  
- Squema, de Torrent-Monte Vedat, amb codi 60141916, queda modificat en Educació Especial/autistes, amb un concert de 2 unitats amb caràcter provisional.  
  
Quart  
Acceptar la renúncia presentada per la titularitat del centre privat de Formació Professional Específica CFFolgado de València, amb codi 70584207, al concert d'1 unitat de primer curs del cicle de Formació Professional Bàsica Instal·lacions Electrotècniques i Mecànica, que va ser concertada en virtut de la citada Resolució de 12 de juny de 2018. Aquesta estimació tindrà efectes des de l'inici del curs escolar 2018-19.  
  
Cinqué  
Advertit error material en el caràcter de la unitat concertada de segon curs de Formació Professional Bàsica Perruqueria i Estètica del Centre Privat de Formació Professional Específica F.P. Fina Izquierdo, SA, de Castelló de la Plana amb codi 42645913, on es concerta 1 unitat condicionada a l'autorització, aquesta ha de ser amb caràcter provisional, mantenint-se els motius indicats en la Resolució de 12 de juny.  
  
Les dades corresponents als centres i ensenyaments que figuren en la present resolució s'inscriuran en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de publicar-se.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 5 de febrer de 2019.- El conseller d'Educació, Investigació, Cultura i Esport: Vicent Marzà Ibáñez.